OzLabs/hebrew-wiki-articles huggingface dataset:
איימן עבד א-נור

איימן עבד א-נור (בערבית: أيمن عبد النور, בצרפתית: Aymen Abdennour, נולד ב-6 באוגוסט 1989 בסוסה שבתוניסיה) הוא כדורגלן תוניסאי המשחק באום סלאל ובנבחרת תוניסיה בעמדת הבלם.

==קריירת מועדונים==
עבד א-נור החל את קריירת הבוגרים שלו במועדון הפאר התוניסאי אטואל דו סאהל בשנת 2007, והפך במהרה ליקיר האוהדים על אף גילו הצעיר. בעונת 2009 הבקיע עבד א-נור חמישה שערים למרות היותו בלם, וסייע למועדון לסיים במקום השלישי בליגה התוניסאית. בזכות יכולתו הטובה גרר התעניינות ממועדונים באירופה, ובינואר 2010 הושאל לחצי עונה לורדר ברמן מהבונדסליגה, עם אופציה לרכישתו בתום החוזה. עבד א-נור לא השתלב בורדר ברמן, אף על פי שהקבוצה סיימה באותה עונה במקום השלישי בבונדסליגה, וברמן לא מימשה את אופציית הרכישה. בתום ההשאלה חזר עבד א-נור לעונה נוספת באטואל דו סאהל. בסיום עונת 2010/11 עזב עבד א-נור שוב את הקבוצה, וחתם על חוזה לארבע שנים בטולוז מליגת העל הצרפתית. עבד א-נור הציג בטולוז משחק הגנה משובח, וסייע לקבוצה הצנועה להתמקם במרכז הטבלה של הליגה הצרפתית, ובמהלך תקופתו בקבוצה, הוארך חוזהו עד 2016. עם זאת, בפגרת החורף של עונת 2013/14 הושאל עבד א-נור עד לתום העונה למונקו, שהתמודדה על מקום בליגת האלופות והזדקקה לחיזוק בהגנה. עבד א-נור הציג יכולת מצוינת במחצית העונה ששיחק במונקו, ובסיומה חתם על חוזה קבוע בקבוצה למשך ארבע שנים.

בעונת 2014/15 המשיך עבד א-נור להציג יכולת מצוינת, וסייע לקבוצה לסיים במקום השלישי בליגה הצרפתית, כאשר בליגת האלופות עבד א-נור היה חלק מחוליית הגנה שספגה חמישה שערים בלבד בעשרה משחקים, והודחה ברבע הגמר על ידי יובנטוס. יכולת זו זיכתה את עבד א-נור במקום בנבחרת השנה של התאחדות הכדורגל האפריקאית לשנת 2015.

בעונת 2015/16 חתם נמכר עבד א-נור ממונקו לולנסיה הספרדית, תמורת סכום בלתי ידוע, וחתם על חוזה לחמש שנים, במטרה להחליף את ניקולאס אוטמנדי שעזב למנצ'סטר סיטי. ב-29 באוגוסט 2017 הושאל לעונה אחת למרסיי.

ב-12 ביולי 2019 חתם עבד א-נור בקוניאספור הטורקית לעונה אחת. 

ב-16 בספטמבר 2020 חתם באום סלאל הקטארית.

==קריירה בינלאומית==
עבד א-נור היה הקפטן של נבחרת תוניסיה בכדורגל עד גיל 21, ובשנת 2009 החל לשחק בנבחרת תוניסיה הבוגרת. עבד א-נור השתתף עם תוניסיה בגביע אפריקה לאומות 2012, ממנו הודחה תוניסיה ברבע הגמר על ידי נבחרת גאנה, בגביע אפריקה לאומות 2013 ממנו הודחה תוניסיה בשלב הבתים, ובגביע אפריקה לאומות 2015, בו הודחה תוניסיה ברבע הגמר על ידי המארחת, נבחרת גינאה המשוונית בהארכה.

בשנת 2017 השתתף עבד א-נור עם תוניסיה בגביע אפריקה לאומות 2017, שם הודחה תוניסיה ברבע הגמר על ידי נבחרת בורקינה פאסו.

==תארים==
;אישיים
* נבחרת השנה של התאחדות הכדורגל האפריקאית: 2015, 2016

==קישורים חיצוניים==

קטגוריה:כדורגלנים תוניסאים
קטגוריה:בלמי כדורגל תוניסאים
קטגוריה:כדורגלני אטואל דו סאהל
קטגוריה:כדורגלני ורדר ברמן
קטגוריה:כדורגלני טולוז
קטגוריה:כדורגלני מונקו
קטגוריה:כדורגלני ולנסיה
קטגוריה:כדורגלני אולימפיק מרסיי
קטגוריה:כדורגלני קוניאספור
קטגוריה:כדורגלני אום סלאל
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:תוניסאים שנולדו ב-1989
לי וויפנג

לי וויפנג (נולד ב-1 בדצמבר 1978) הוא כדורגלן עבר סיני ששיחק בעמדת הבלם. לי הוא שיאן ההופעות בנבחרת סין בכדורגל עם 112 הופעות. כיום מאמן את גואנגג'ואו סיטי.

==קריירה==
לי התחיל את הקריירה שלו במועדון טיינג'ין לוקומוטיב. בשנת חתם בשנג'ן עימה נמנה מירידת ליגה כאשר בעונתו הראשונה בקבוצה היא סיימה במקום ה-12. בעונה שלאחר מכן השתלב לי בהרכב הקבוצה. לאחר מונדיאל 2002, הושאל לאברטון מהפרמייר ליג עד לסיום העונה, אך הוא סיים את העונה רק עם שתי הופעות. בשנת זכה עם המועדון באליפות הראשונה בתולדותיה והראשונה בקריירה שלו. בשנת נאלץ לעזוב את שנג'ן עקב בעיות כלכליות וחתם בשאנגחאי שנחווה תמורת 6 מיליון יואן. בשנת חתם ווהאן אופטיקס ואלי בה התאחד עם ז'ו גואנג'ו שאימן אותו בשנג'ן. כבר בתחילת הקדנציה שלו בווהאן היה מעורב בתקרית במשחק ליגה אשר הביאה את ההתאחדות לכדורגל בסין להשעות אותו ל-8 משחקים. גם לאחר שריצה את עונש ההרחקה שלו לא זכה לדקות משחק ולאחר שהקבוצה התפרקה בסיום העונה קיבל לי את כרטיס השחקן שלו. לי בדק מספר אופציות בליגה, אך דרישותיו הגבוהות הפילו את העסקה. בינואר חתם בסוואן סמסונג בלווינגס מליגת העל של קוריאה הדרומית. ב-18 בינואר 2011 חזר לסין כאשר חתם בטיינג'ין טדה ומיד מונה לקפטן הקבוצה. ב-20 ביולי 2015 שוחרר מהמועדון.

ב-22 בנובמבר 1998 ערך את הופעת הבכורה שלו בנבחרת סין במשחק ידידות נגד . ב-12 בדצמבר 1998 הבקיע את שער הבכורה שלו בנבחרת בניצחון 1-6 נגד . בשנת הפך לקפטן הנבחרת. בספטמבר הורחק מהנבחרת לאחר שספג מספר רב של כרטיסים אדומים בקבוצתו דאז שאנגחאי שנחווה, וכעבור שנה חזר לסגל הנבחרת. לי הוא שיאן ההופעות בנבחרת עם 112 הופעות והשתתף עם הנבחרת בגביע אסיה בכדורגל 2000, מונדיאל 2002, גביע אסיה בכדורגל 2004, גביע אסיה בכדורגל 2007 ואולימפיאדת בייג'ינג (2008).

==תארים==
; שנג'ן
*ליגת העל הסינית: 

; שאנגחאי שנחווה
*A3 גביע האלופות: 

; סוואן סמסונג בלווינגס
*גביע ה-FA הדרום קוריאני: 

; טיינג'ין טדה
*גביע ה-FA הסיני: 

; אישיים
*נבחרת העונה בליגת העל הסינית: , , , 

==קישורים חיצוניים==

קטגוריה:כדורגלנים סינים
קטגוריה:כדורגלני אברטון
קטגוריה:כדורגלני שאנגחאי שנחווה
קטגוריה:כדורגלני נבחרת סין
קטגוריה:ספורטאים זרים באנגליה
קטגוריה:ספורטאים זרים בקוריאה הדרומית
קטגוריה:כדורגלני גביע אסיה 2000
קטגוריה:כדורגלני מונדיאל 2002
קטגוריה:כדורגלני גביע אסיה 2004
קטגוריה:כדורגלני גביע אסיה 2007
קטגוריה:כדורגלנים באולימפיאדת בייג'ינג (2008)
קטגוריה:מאמני כדורגל
קטגוריה:סינים שנולדו ב-1978
אקבש

אקבש (בטורקית: Akbaş או בתעתיק לאנגלית: Akbash - צירוף המילים של "ראש" ו"לבן") הוא גזע של כלב רועים ושמירה שמקורו במערב טורקיה. האקבש לצד גזע הקרבש ("ראש שחור") הם כלבי הרועים הטורקיים המוכרים על ידי גופי כלבנות שונים כחלק מהגזעים הרשמיים של טורקיה.

==היסטוריה==
בשל הדמיון הרב בין שני הגזעים, משערים שהאקבש מוצאו בכלבי פירנאי ענק שיובאו לטורקיה. עם זאת, היו גם חוקרים שניסו להציע כי מקורו של הגזע בכלבים דמויי מסטיף שהתקיימו באימפריה החתית לפני 3000 שנה בשטחי טורקיה המודרנית.

האקבש הוא כלב שמירה אידיאלי בשל אופיו המתנער מזרים, קנאי לגבי הטריטוריה שלו, היותו בעל אינטליגנציה גבוהה, וגילויי אמפתיה מצדו לבני משפחתו ולבעלי החיים שהוא גדל אתם (לרוב, חיות משק). זאת ועוד, בשל העובדה שראייתם של טורפים כגון זאבים ודובים מוגבלת מבחינת ראיית צבעים, צבעו הלבן של האקבש המצוי בין כבשים עשוי לסייע לכלבים מגזע זה שיתקפו את הטורפים במפתיע כאשר אלה ינסו לפגוע בצאן.

במרוצת השנים הוכלאו פרטי אקבש עם פרטי קרבש כדי ליצור את הגזע כלב רועים אנטולי, המוכר כגזע נפרד, נכון ל-2021.

בישראל מגודל הגזע בבית גידול ייעודי במושב קשת שברמת הגולן.

==מבנה גוף==
האקבש הוא כלב בעל מבנה גוף רזה ובעל פרווה דלה יותר מאשר מקבילו הפירנאי, מה שמקנה לו זריזות וקלות תנועה בעודו על המשמר. אוזניו שמוטות מטה, מה שיעיל כנגד צליל הרוח שנוטה להרדים כלבים עם אוזניים זקופות. הפרווה של האקבש עבה דיו כדי לשמש כהגנה מפני נשיכות יריביו וכחימום הכלב בתנאי קור עזים השוררים בהרי טורקיה. בשל גודלו הכלב זקוק למרחב מחיה גדול כדי שיוכל לנוע בחופשיות על פני מרחקים, שכן יש לו נטייה לעלייה במשקל ובשל כך עצמותיו נוטות להתנוון כתוצאה ממחלת אגן תורשתית השכיחה בגזעי ענק. אם הכלב גדל בסביבה עירונית שאינה מתאימה לו בשל אופיו הכפרי-מרחבי ייתכן שיפתח טמפרמנט חם-מזג ותוקפני לעיתים, אפילו כלפי קרוביו. סביבת גידול חמה עשויה לגרום לנשירת פרווה ניכרת לעין.

==אורך חיים==
כמו כל גזעי הכלבים הגדולים, תוחלת החיים של גזע האקבש היא 10–11 שנה, אף על פי שישנם מקרים של כלבים מגזע זה שחיו מעבר לגילאים אלה.

== קישורים חיצוניים ==

קטגוריה:גזעי כלבים
קטגוריה:כלבי רועים
ארץ וילקס

[[חוף נוקס}}

]]
ארץ וילקס (באנגלית: Wilkes Land) הוא אזור יבשתי גדול במזרח אנטארקטיקה, שאוסטרליה תובעת עליו חזקה רשמית, כחלק מן הטריטוריה האוסטרלית באנטארקטיקה, אם כי תוקף התביעה הזאת הונח בצד לתקופת מבצע הברית האנטארקטית, שאוסטרליה חתומה עליה. ארץ וילקס פונה אל דרום האוקיינוס ההודי בין חוף המלכה מרי וארץ אדלי ומשתרעת בין כף הורדרן ב-'31 100° מזרח לנקודת פורקווה פה ב-'11 136° מזרח. המחוז נמשך כגזרה מעגלית כ-2,600 ק"מ לעבר הקוטב הדרומי, בשטח יבשה של 2,600 קמ"ר על פי האומדן, רובו מכוסה קרחונים.

במובן רחב יותר, ארץ וילקס משתרעת עוד מזרחה אל נקודת אולדן ב-'02 142° מזרח, ומכאן שהיא כוללת את ארץ אדלי, שאת החזקה עליה תובעת צרפת.

=== חלוקת משנה ===
אזור ארץ נוקס מחולק בחלוקת-משנה באזורי החוף הבאים, שיכולים גם הם להיחשב לגזרות הנמשכות אל עבר הקוטב הדרומי:

# חוף נוקס (או ארץ נוקס): '31 100° מזרח עד '16 109° מזרח
# חוף באד (או ארץ באד): '16 109° מזרח עד '33 115° מזרח
# חוף סברינה (או ארץ סברינה): '33 115° מזרח עד '05 122° מזרח
# חוף באנזארה (או ארץ באנזארה): '05 122° מזרח עד '10 130° מזרח
# חוף קלארי (או ארץ קלארי): '10 130° מזרח עד '11 136° מזרח (חוף וילקס)

== השם ==
ארץ וילקס קרויה על שם לויטננט [[צ'ארלס וילקס, מפקד משלחת החקר של ארצות הברית]]

ארץ וילקס קרויה על שם לויטננט צ'ארלס וילקס (בהמשך סגן אדמירל), חוקר הארצות האמריקאי שפיקד על משלחת החקר של ארצות הברית בשנים 1842-1838.

השם ניתן כמחוות הוקרה לגילוי של וילקס את השוליים היבשתיים לאורך 2,400 ק"מ של חוף, שסיפק הוכחה מוצקה להיותה של אנטארקטיקה יבשת. הגדרת אורכם של השוליים איננה כוללת את האזור מזרחית ל-'02 142° מזרח, ארץ המלך ג'ורג' החמישי, שהתגלתה לווילקס בצפייה מרחוק אך משלחות מאוחרות יותר הוכיחו, שהיא דרומית יותר מן המיקום שהקצה לה וילקס במקור.

חזית הקרח של מדף הקרח דיבל, יצרן משמעותי של מי תמס ממחוז ארץ וילקס, מזרח אנטארקטיקה

בשנת 2006 השתמש צוות חוקרים בהובלת ראלף פון פרזה ולאראמי פוטס במדידות כוח כבידה, שנעשו באמצעות לווייני המחקר GRACE של סוכנות החלל האמריקאית, לגילוי מכתש ארץ וילקס, ברוחב 480 ק"מ, שנוצר כנראה לפני כ-250 מיליון שנה.

==קישורים חיצוניים==

* 

==הערות שוליים==

*
קטגוריה:אנטארקטיקה: אזורים
קטגוריה:הטריטוריה האנטארקטית האוסטרלית
גרגורי בוינגטון

גרגורי בוינגטון (באנגלית: Gregory Boyington; 4 בדצמבר 1912 - 11 בינואר 1988) היה קולונל בחיל הנחתים של ארצות הברית, והוא נודע בעיקר בשל פועלו כמפקד טייסת נחתים במהלך מלחמת העולם השנייה, בה פיקד על טייסת חיל הנחתים 214 שנודעה בכינוי "הכבשה השחורה" . בעבור האופן שבו פיקד על הטייסת ולחם במהלך המלחמה עוטר בוינגטון במדליית הכבוד ובצלב הצי.

==חייו==
בוינגטון נולד וגדל באיידהו. לאחר שסיים את לימודיו התיכוניים למד הנדסת אווירונאוטיקה באוניברסיטת וושינגטון שבסיאטל ועבר קורס קציני מילואים בצבא ארצות הברית. בשנת 1934 סיים את לימודיו, הוסמך כמהנדס והוצב כקצין בדרגת סגן ביחידת תותחני חוף.

===קריירה צבאית===
בשנת 1935 עבר לחיל הנחתים ושובץ כקצין מילואים. בשנת 1937 הוסמך כטייס קרב בחיל הנחתים והתגייס לשירות קבע בחיל. בשנת 1941 התנדב לשרת בטייסת הנמרים המעופפים שבפיקוד קלייר שנו ולחם כנגד היפנים. לאחר המתקפה על פרל הארבור עזב את הטייסת ושב לשורות חיל הנחתים בדרגת מייג'ור ושימש כקצין המבצעים של טייסת 122 וכמפקד טייסת 112 של החיל. בספטמבר 1943 מונה למפקד טייסת חיל הנחתים 214 שנודעה בכינוי הכבשה השחורה, טייסת F4U קורסייר. הטייסת בפיקודו הצטיינו בקרבות בזירת האוקיינוס השקט. בוינגטון הפיל 26 מטוסים בקרבות אוויר ואנשיו סיפקו סיוע צמוד לכוחות הנחתים שלחמו על הקרקע. בשנת 1944 הופל מטוסו במהלך משימה מעל רבאול ונפל בשב היפני. הוא שוחרר בתום המלחמה. על גבורתו עוטר בוינגטון במדליית הכבוד ובצלב הצי. הוא פרש מן החיל בדרגת קולונל בשנת 1947.

בשנת 1988 נפטר ונקבר בבית הקברות הלאומי ארלינגטון.

==קישורים חיצוניים==

* 
* 

==הערות שוליים==

קטגוריה:מעוטרי מדליית הכבוד
קטגוריה:מעוטרי צלב הצי
קטגוריה:מעוטרי לב הארגמן
קטגוריה:אישים הקבורים בבית הקברות הלאומי ארלינגטון
קטגוריה:קצינים וחוגרים בחיל הנחתים של ארצות הברית
קטגוריה:טייסי חיל הנחתים של ארצות הברית
קטגוריה:אמריקאים שנולדו ב-1912
קטגוריה:אמריקאים שנפטרו ב-1988
אייפון SE

iPhone SE (בתעתיק לעברית: אייפון SE) הוא טלפון חכם בעל מסך מגע המיוצר על ידי אפל. הוא נחשף ב-21 במרץ 2016 באירוע בקמפוס אפל והושק ב-31 במרץ. הוא בעל עיצוב זהה לאייפון 5s ומעבד, מצלמה ושאר פיצ'רים הלקוחים מהאייפון 6S. האייפון SE זמין בצבעי כסף, אפור-חלל, זהב וזהב ורוד. מחירו הראשוני בארצות הברית היה 399$ לגרסה בעלת נפח אחסון 32GB ו-499$ לגרסה בעלת נפח 128GB.

ב-15 באפריל 2020 אפל השיקה מהדורה חדשה שנקראת גם היא iPhone SE וכוללת מסך 4.7 אינץ', מעבד A13 Bionic ומצלמת 12 מגה פיקסל.

== מפרט טכני ==
* מסך בגודל 4 אינץ'.
* אלומיניום סדרה 6000.
* זכוכית חזקה יותר מגנה על המסך.
* מעבד A9 של אפל - חזק מסדרת ה5 של אפל וחלש מהמעבד A10 (אייפון 7). מסוגל להריץ משחקים ב-60fps.
* שבב תנועה M9 שמאוחסן בתוך שבב A9 ומאפשר להפעיל את סירי בעזרת הפקודה ״Hey Siri" מבלי שהאייפון יהיה מחובר לחשמל.
* חיישן Touch ID דור 1.
* מצלמת 12MP iSight בעלת 50% יותר פיקסלים וחיישן חדש שמפריד צבעים בין הפיקסלים ומפיק תמונה טובה יותר, מפתח צמצם F/2.2 ו- 1.22u גודל פיקסלים, מבזק True Tone, צילום פנורמה באיכות 63MP.
* יכולת צילום וידאו באיכות 4K ב-30fps, ו-1080p ב-60fps/120fps, ו-720p ב-240fps.
* מצלמה קדמית ברזולוציית 1.2 מגה-פיקסל עם מפתח צמצם F/2.2, מבזק חדש למצלמה הקדמית בשם ״Retina Flash" שמאיר דרך המסך כמו מבזק True Tone.
* צילום וידאו קדמי באיכות 720p.
* Live Photos - יכולת חדשה של המצלמה לצלם תמונות ״חיות״ כאשר המצלמה מצלמת ולוקחת קטע של שנייה וחצי לפני ואחרי הצילום ובאמצעות 3D Touch ניתן להפעיל את התמונות החיות ולראות לכמה שניות את מה שקרה לפני ואחרי צילום התמונה.
* גלישה ב-LTE מהירה יותר פי 2 מאייפון 5.
* גלישה ב-Wi-Fi מהירה יותר פי 2 מאייפון 5.
* סוללה בנפח 1642 מיל אמפר.
* גרסאות iOS תואמות: 9.3 ומעלה.

== ראו גם ==
* אייפון

==קישורים חיצוניים==

* 

== הערות שוליים ==

קטגוריה:אייפון
קטגוריה:מכשירים שהושקו ב-2016
שכונת ידידיה

שכונת ידידיה (שכונת החבאנים) היא שכונה בדרום-מזרח תל אביב. שטחה כ-136 דונם, והיא גובלת בדרך לוד בצפון, בלבנה במערב, בפארק אריאל שרון במזרח ובדרום.

==היסטוריה==
השכונה נבנתה החל משנת 1954 בשטח בו שכנה עד מלחמת העצמאות העיירה סלמה, שנכבשה במבצע חמץ, דרומית מזרחית לגרעין הכפר (כפר שלם כיום) ובקרבת פארק אריאל שרון, על ידי יוצאי יהדות חבאן שבתימן ולכן נקראת לעיתים גם שכונת החבאנים. בדצמבר 1949 דיווחה עיריית תל אביב כי בשכונה גרים 250 איש ב-40-50 בתים והיא לא חוברה לרשת המים העירונית.

שטח השכונה, הנמצא בבעלות מינהל מקרקעי ישראל, לא הוגדר מבחינה מוניציפלית. אף שהשכונה לא נכללה בתחום השיפוט של תל אביב, העירייה סיפקה לתושבים שירותי חינוך, בריאות, רווחה ופינוי אשפה.

ב-2001, שר הפנים, חיים רמון, אימץ את החלטותיה של ועדת החקירה שמינה לספח את השטח לתחום שיפוטה של עיריית תל אביב.

==פיתוח השכונה==
השכונה מאופיינת בבתים פרטים בבנייה לא מוסדרת על מגרשים גדולים יחסית, במקבצי בתים פזורים בין שדות ופרדסים. במהלך השנים המקום נשכח ולא זכה לפיתוח עירוני. רק בשנת 2013 חוברו בתי השכונה למערכת ביוב מוסדרת.

נחל כופר, המנקז את אזורי כפר המכביה והפארק הלאומי ברמת גן, חוצה את השכונה ומתחבר לנחל אילון. הנחל היה מקור להצפות שהתרחשו בשכונה כמעט מדי חורף. בדרכו אל נחל אילון חצה נחל כופר דרך עפר הנקראת כיום רחוב גורית קדמן (ע"ש הרקדנית, חוקרת הפולקלור וכלת פרס ישראל). בשנת 2015, במסגרת עבודות הפיתוח של פארק אריאל שרון הועתק קטע מנחל כופר, העובר בתוך שכונת ידידיה, לתוך אפיק טבעי בשטחים הפתוחים של הפארק.

==קישורים חיצוניים==
* 
* 

== הערות שוליים ==

קטגוריה:תל אביב-יפו: שכונות
מיכל הקטנה והמפלצות

מיכל הקטנה והמפלצות היא סדרת טלוויזיה ישראלית המשודרת בערוץ הופ! החל מ-2015. העונה השנייה עלתה ב-2016 והשלישית עלתה ב-2018.

== תקציר העלילה ==
ביער קסום גרה מיכל הקטנה עם שתי המפלצות שלה פוגו וטריק ופותרת בעיות לחבריה ביער הקסום, בסוף כל פרק מיכל מסיימת אותו בשיר.

== דמויות ==
* מיכל הקטנה (מיכל ויצמן) - ילדה קטנה שרוצה לגדול, אוהבת ילדים. מיכל גרה בבית המפלצות של פוגו וטריק. בכל פרק מסיימת בשיר. 
* טריק (גוני פז/מעיין עמרני/דנית לוי עמר) - מפלצת, חברה של פוגו. גרה בבית המפלצות שלה ושל פוגו.
* פוגו (גליה פטילון) - מפלצת, חבר של טריק. גר בבית המפלצות שלו ושל טריק.
* זואי הטרולית (רוני הדר) (עונה 1) - טרולית שמכוסה בעלים, חברה של מיכל הקטנה. נוטה להתארח בביתם של טריק ופוגו.
* דודו השדון (מיכל גבריאלוב) (עונה 1 ו-2) - שדון לחוץ, ומקפץ לעיתים קרובות. חבר של מיכל הקטנה. נוטה להתארח בביתם של טריק ופוגי.
* בו המכשפה (יובל סגל) (עונה 1, חוזרת לסירוגין לעונה 2) - מכשפה שנבהלת מכל דבר, בעיקר כאשר אומרים את שמה. חברה של מיכל הקטנה. אחותה התאומה היא פו. נוטה להתארח בביתם של טריק ופוגו, בעונה השלישית היא תמיד מתארחת וכל פעם שהיא רוצה לעשות כישוף בזמן המשחקים מיכל פוגו וטריק אומרים את המשפט "בלי כישופים!".
* פו המכשפה (לירית בלבן) (עונה 2) - מכשפה, אחותה התאומה של בו. נוטה להתארח בביתם של טריק ופוגו.

== ההצגה ==
ההצגה של מיכל הקטנה והמפלצות הייתה עלילה שונה לאחר הסדרה עצמה, בהצגה זו מיכל מציירת את עולמה הקסום ומציירת מפלצות יצורים חדשים.

== עונה שלישית - זמן לזוז! ==
העונה צולמה ב-1 בנובמבר 2018 בעונה השלישית מיכל הקטנה בו המכשפה פוגו וטריק לומדים משחקי ילדות מוכרים ושרים שירים של "משחקי ילדות ישראלית" שהלחין אסי טל בשנת 2004.

קטגוריה:סדרות טלוויזיה ישראליות
קטגוריה:סדרות טלוויזיה ישראליות לילדים
קטגוריה:סדרות טלוויזיה ישראליות שעלו לשידור בשנות ה-2010
קטגוריה:סדרות ערוץ הופ!
קטגוריה:סדרות ילדים של ברוש הפקות
קטגוריה:מיכל הקטנה
קטגוריה:סדרות טלוויזיה ישראליות בכיכובן של בובות
העולם המטורף של דוד חיים

העולם המטורף של דוד חיים היא סדרת טלוויזיה ישראלית המשודרת בערוץ הופ! החל מפסח 2016, ב-2017 הודיעה שתצא עונה שנייה עם אגדות חדשות.

==עלילה==
לאחר שנפרד מחברו הטוב בובו דוד חיים מנהל את הכל בו שלו, בכל פרק הוא מקבל הודעה מהאגדות שחפץ אחד צריך לייצר, מבעד לדלת הסודית שלו נמצא עולמו המטורף שהוא בעצם חדר משחקים שבו יש שני חברים חדשים בשם מיקה ומישו שרבים בין בעיה לפתרון.

==הדמויות==
* דוד חיים (חיים אוסדון): דוד מצחיק אשר מנהל כיום את הכל בו שלו, בכל פרק מבעד לדלת שולחים לו הודעה סודית כדי לייצר את המרכיב לאגדה, אבל מיקה ומישו רבים ביניהם ודוד חיים מיד בא לעזרתם של השניים דרך עולמם המטורף.
* מיקה (אביה ברוש): חברתו של דוד חיים ואחותו התאומה של מישו, רבה איתו בין בעיה לפתרון.
* מישו (מורן קל): חברו של דוד חיים ואחיה התאום של מיקה, רב איתה בין פתרון לבעיה.

== פרקים ==
# המגפיים של החתול במגפיים
# האפון האבוד של הנסיכה
# נעל הזכוכית של סינדרלה
# כדור הזהב של נסיך צפרדע
# הידית של פינוקיו
# השכמייה של כיפה אדומה
# הכתר של המלך
# המסכות של ארבעים השודדים
# הממתקים מהבית של עמי ותמי
# המנורה של אלאדין
# הכרית של היפהפייה הנרדמת
# קערות הדייסה של הדובים
# סרט השיער של פעמונית
# החליל של החלילן מהמלין
# המטאטא של שולית הקוסם
# הורד המכושף של היפה והחיה
# האבנים הצהובות של ארץ עוץ
# דבש לבאלו הדוב
# הביצה של הברווזון המכוער
# אבקת הפיות של פיטר פן
# עוזרים למלך ארתור
# מצילים את פרח לב הזהב
# אפון הפלא של ג'ק
# הכובע של רובין הוד
# המגבת המלכותית מאגם הברבורים
# ראי הקסמים של המלכה
# קנקן התה של ארץ הפלאות
# עוזרים לדייג ודג הזהב
# ערימה של קש

== הצגה ==
בעקבות הצלחת הסדרה יצאה הצגה בשם "משימה מהאגדות" שבה דוד חיים מזמין את מולי וצומי להציל את ארץ האגדות ממלך רשע, בהצגה יחזור אל דוד חיים "בובו" החבר שלו מהקלטות הראשונות.

קטגוריה:סדרות טלוויזיה ישראליות
קטגוריה:סדרות טלוויזיה ישראליות לילדים
קטגוריה:סדרות טלוויזיה ישראליות שעלו לשידור בשנות ה-2010
קטגוריה:סדרות ערוץ הופ!
קטגוריה:סדרות ילדים של ברוש הפקות
קטגוריה:דוד חיים
קלוטילד קורו

קלוטילד קורו (בצרפתית: Clotilde Courau; נולדה ב-3 באפריל 1969) היא שחקנית צרפתייה, רעייתו של אמנואלה פיליברטו, נסיך ונציה.

==ביוגרפיה==
קורו נולדה בפרבר במחוז רמות הסן כאחת מארבע בנות ולה שלוש אחיות, אמה היא צאצאית למשפחת אצולה וסבה היה רוזן. 

== קריירה ==
היא התחילה את קריירת המשחק שלה ב-1988 כששיחקה במיני סדרה בטלוויזיה הצרפתית.
קורו למדה בבית הספר הלאומי הגבוה לאמנויות ולטכניקות הבמה (הקונרבטואר ברחוב בלאנש) בפריז.
ב-1991 הייתה מועמדת לפרס סזאר וזכתה בפרס האקדמיה האירופית לקולנוע בקטגוריית השחקנית הטובה ביותר על משחקה בסרט "Le petit criminel".

ב-1995 שיחקה בסרט "Elisa" לצד ונסה פאראדי וגם על משחקה בסרט זה הייתה מועמדת למספר פרסים. 

ב-1998 היא נכללה ברשימת "הכוכבים העולים" על ידי איגוד קידום הקולנוע האירופאי.

ב-1999 שיחקה בסרט "הרתעה" לצד טימותי האטון וקווין פולאק.

בשנת 2000 זכתה בפרס "Prix Romy Schneider" המוענק מדי שנה לשחקנים צעירים העובדים בתעשיית הקולנוע הצרפתית.

בשנת 2002 שיחקה בסרט הקומדיה הצרפתי של הבמאי גיום קאנה "Mon idole" לצדה של דיאן קרוגר.

בשנת 2020 הצטלמה לסרט "בנדטה", של הבמאי ההולנדי המוערך פול ורהובן. הסרט עתיד לצאת לאקרנים במהלך 2021.

== חיים אישיים ==
ב-2003 נישאה קורו לאמנואלה פיליברטו, נסיך ונציה, בנו של ויטוריו אמנואלה, נסיך נאפולי, הטוען לכתר מלכות איטליה ובנו של מלך איטליה האחרון אומברטו השני ותוארה הרשמי הוא קלוטילד, נסיכת ונציה. לקלוטילד ולבעלה שתי בנות, הנסיכה ויטוריה והנסיכה לואיזה והם לוקחים חלק באירועים של משפחות המלוכה האירופאיות השונות.

==קישורים חיצוניים==

קטגוריה:שחקניות קולנוע וטלוויזיה צרפתיות
קטגוריה:בית סבויה
קטגוריה:נסיכות
קטגוריה:שחקנים בני מלוכה ואצולה
קטגוריה:צרפתיות שנולדו ב-1969
לה לוקל

לה לוקל (בצרפתית: Le Locle) היא עיר תעשייה שווייצרית הנמצאת בקנטון נשאטל, ברכס הרי היורה, קרוב לגבול עם צרפת. העיר ידועה בתעשיית השעונים המסורתית שלה, המתקיימת בה מאז המאה ה-18.
== היסטוריה ==
בשנת 2009 הוכרזה העיר, יחד עם שכנתה לה שו-דה-פון, כאתר מורשת עולמית, בשל התכנון העירוני הייחודי שלהן, המותאם להיותן ערי תעשייה ויצור שעונים. ייחוד זה כולל שימוש ברשת רחובות שתי וערב – גריד, שילוב של בתי סדנאות ומגורים, ורבעי מלאכה ייעודיים.

מוזיאון להיסטוריה ולעיצוב שעונים של לה לוקל נמצא בשאטו דז מונטס. שנת 1868 סימנה את פתיחתו של בית הספר לעיצוב השעון בלה לוקל. מסיבות פדגוגיות, אוספי השעונים של מוזיאון לה לוקל הועברו לבית הספר החדש. חנוכת מוזיאון השעון בלה לוקלה התרחשה ב-23 במאי 1959.<ref></ref>

==קישורים חיצוניים==

* 

==הערות שוליים==

קטגוריה:שווייץ: ערים
דניאל גורדון

דניאל גורדון (באנגלית: Daniel Gordon, נולד ב-16 בינואר 1985 בדורטמונד שבגרמניה המערבית) הוא כדורגלן ג'מייקני-גרמני המשחק בעמדת הקשר.

==קריירת מועדונים==
גורדון שיחק בנעוריו בבורוסיה דורטמונד ובבוכום, ממנה עלה לקבוצה הבוגרת בשנת 2004, ושיחק שתי עונות בקבוצת המילואים. בשנת 2006 חתם גורדון בבורוסיה דורטמונד, שם שיחק שלוש עונות, לרוב בקבוצת המילואים, אך זכה גם לשחק שמונה פעמים במשחקי ליגה עם הקבוצה הבכירה. בקיץ 2009 חתם גורדון ברוט-וייס אוברהאוזן מהבונדסליגה השנייה. גורדון הפך בעונתו הראשונה בקבוצה לשחקן הרכב קבוע. בעונתו השנייה בקבוצה, 2010/11, גורדון ואוברהאוזן נשרו לליגה השלישית, וגורדון עזב את המועדון לאחר שתי עונות. בעונת 2011/12 חתם גורדון בפ.ס.וו. פרנקפורט מהבונדסליגה השנייה, אך שיחק בעיקר בקבוצת המילואים של המועדון.

בקיץ 2012 חתם גורדון בקרלסרוהה, שנשרה בעונת 2011/12 אל הליגה הגרמנית השלישית. גורדון וקרלסרוהה העפילו בחזרה אל הבונדסליגה השנייה תוך עונה אחת בלבד, כאשר הקבוצה סיימה במקום הראשון. בעונת 2014/15 גורדון וקרלסרוהה היו קרובים כפסע מעלייה לבונדסליגה, לאחר שסיימו במקום השלישי בבונדסליגה השנייה והגיעו למשחקי מבחן מול המבורג. שני המשחקים הסתיימו בתיקו 1-1, כאשר המבורג הבקיעה את שער השוויון במשחק הגומלין בדקה ה-90, וניצחה 1–2 בהארכה. גורדון שיחק את מלוא הדקות בצמד המשחקים, אך קרלסרוהה נשארה עונה נוספת בבונדסליגה השנייה.

בקיץ 2016 עבר גורדון לזנדהאוזן מהבונדסליגה השנייה. גורדון היה שחקן הרכב בזנדהאוזן וסיים את עונת 2016/17 עם 26 הופעות ליגה ושער אחד.

בתום עונה אחת בזנדהאוזן, חזר גורדון לקרלסרוהה, שבהיעדרו נשרה אל הליגה הגרמנית השלישית, במטרה לסייע למועדון לשוב לבונדסליגה השנייה.

==קריירה בינלאומית==
בחודש מאי 2013, גורדון ערך את הופעת הבכורה בנבחרת ג'מייקה במשחק מוקדמות מונדיאל 2014 מול נבחרת מקסיקו. את שערו היחיד בנבחרת הבקיע גורדון במשחק ידידות מול נבחרת קובה במרץ 2015, בו ניצחה ג'מייקה בתוצאה 0–3. בשנת 2015 גורדון נכלל בסגל נבחרת ג'מייקה לקופה אמריקה 2015, אך לא שותף.

==חיים אישיים==
דניאל גורדון הוא בנו של גארי גורדון, חייל בריטי בדימוס, שמשמש כמאמן נוער בבורוסיה דורטמונד.

==קישורים חיצוניים==

קטגוריה:כדורגלנים ג'מייקנים
קטגוריה:קשרי כדורגל ג'מייקנים
קטגוריה:כדורגלני בוכום
קטגוריה:כדורגלני בורוסיה דורטמונד
קטגוריה:כדורגלני רוט-וייס אוברהאוזן
קטגוריה:כדורגלני פ.ס.וו. פרנקפורט
קטגוריה:כדורגלני קרלסרוהה
קטגוריה:כדורגלני ס.ו. זנדהאוזן
קטגוריה:כדורגלני נבחרת ג'מייקה
קטגוריה:ג'מייקנים שנולדו ב-1985
אודיטוריום קלייד

אודיטוריום קלייד הוא אולם אירועים וקונצרטים השוכן על גדתו הצפונית של הנהר קלייד בעיר גלאזגו שבסקוטלנד. המבנה, שבו 3,000 מקומות ישיבה, מכונה גם בכינוי החיבה "ארמדילו" על שום הדמיון בין צורתו לבין צורת בעל החיים בשם זה.

בניית המבנה החלה בשנת 1995 כהרחבה למרכז התערוכות והכנסים הסקוטי השוכן בסמוך לו. הוא הוקם על גבי שטחו של מעגן לשעבר על גדת הנהר שמולא באדמה ובנייתו הסתיימה ב-1997. 

המבנה תוכנן על ידי פירמת האדריכלים בראשות נורמן פוסטר. ההשראה לעיצובו הייתה שילוב של צורות גופי אוניות, כתזכורת לתעשיית הספנות ההיסטורית של גלאזגו, ולא בית האופרה של סידני, שרבים סבורים כי נתן את ההשראה לתכנונו. המבנה הפך במהירות לאחד מסמליה המוכרים של גלאזגו המודרנית.

מאז שנפתח אירח האולם אירועים ידועים שונים, לרבות תוכניות במסגרת סדרות המציאות Britain's Got Talent וThe X Factor. באחת מהתוכניות שנערכו באולם נתגלתה הזמרת סוזאן בויל. 

בקיץ 2014 אירח האולם את תחרויות הרמת המשקולות במסגרת משחקי חבר העמים שנערכו בגלאזגו.

<gallery widths="300px" heights="300px" perrow="2">
תמונה:Clyde Auditorium, Glasgow.jpg|חזית המבנה
תמונה:Wfm foster armadillo.jpg|תצלום צד של המבנה
</gallery>

==קישורים חיצוניים==

* 

קטגוריה:גלאזגו: מבנים
קטגוריה:הממלכה המאוחדת: אולמות קונצרטים
קלייד
קטגוריה:מבנים שתכנן נורמן פוסטר
מאטה אוטו

מאטה אוטו (בצרפתית: Mata Utu, בוואליסיאנית: Matāʻutu) היא עיר הבירה של הקולקטיב מעבר לים ואליס ופוטונה. העיר ממוקמת על האי ואליס ובעיר אחד משני הנמלים בוואליס ופוטונה כשהנמל השני נמצא בליווה באי פוטונה. נמל התעופה ואליס היהיפו (היחיד בוואליס והגדול ביותר בקולקטיב) נמצא כ-6 קילומטרים צפונית מערבית לעיר.

== היסטוריה ==
בימי הביניים הגיעו לאי פולשים מאיי טונגה, הכריזו מלחמה על הילידים והשתלטו על האיים השושלת השליטה הייתה שושלת טואי טונגה שאחרון השליטים שלה מת בשנת 1997. חלק מהמבצרים שהטונגים בנו נחשפו במהלך המאות העשרים והעשרים ואחת בחפירות ארכאולוגיות וחלק מהם שופצו כמה וכמה פעמים והפכו לבית מגורים טיפוסי של תושב מאטה אוטו.

מיסיונרים נוצרים קתולים שהגיעו לעיר בשנת 1837 הבטיחו את התנצרותם של כל תושבי האי תוך 5 שנים. ההתנצרות השתלמה לתושבי האי משום שבתמורה המיסיונרים הגנו על האי מפני ניסיונות כיבוש אירופיים ואמריקאים ובנו כנסיות באיים. במלחמת העולם השנייה צרפת החופשית נלחמה נגד צרפת של וישי במקום וניצחה, זה היה סימן ראשון להתפוררות ממשלת הבובות ולהתפוררות היד שמחזיקה אותה, גרמניה הנאצית.

== גאוגרפיה ==
מאטה אוטו היא המרכז העירוני הגדול ביותר בוואליס ומקיפות אותה שוניות אלמוגים. מאטה אוטו היא הבירה המנהלית של ואליס ופוטונה. במאטה אוטו נמצא אחד משני הנמלים שנמצאים בוואליס ופוטונה. שני הכבישים הראשיים RT1 ו-RT3 שמובילים ל"מעבר מאטה אוטו ביי" המוביל לכמה וכמה איים אחרים. "מאטה אוטו בי" נמצא 5 קילומטרים צפונית מזרחית מ"אובאה ביי", מעבר נוסף שמוביל לכמה איים נוספים

== דמוגרפיה ==

== כלכלה ==
כלכלת העיר היא בעיקר מסחר ירקות ופירות כמו: קופרה, קסאווה, בטטות, שורשי טארו, ובננות. משק בעלי החיים בעיר מורכב מ-25,000 חזירים ו-7,000 עזים. יחידת המטבע היא פרנק CFP. הייבוא לעיר עולה כמו ייצוא ממנה.

== תרבות ==
במאטה אוטו נחגגים כל החגים הנוצרים ועוד חג אחד, חג עליית מרים הנחגג ב-15 באוגוסט. קרוב למאטה אוטו נמצאים אתרים ארכאולוגים חשובים דוגמת טונגה טוטו. התרבות הוואליסית היא לא תרבות בפני עצמה והיא "שלוחה" של התרבות הפולינזית. ואליסיאנית (הנקראת גם אובאין כשם הלא רשמי של האי - אובאה) השפה המדוברת באי היא שפה הקרובה לשפה הטונגית והשפה הפולינזית, שפת היומיום היא ואליסיאנית ושפת הממשל היא צרפתית.

== קישורים חיצוניים ==

* 
* [https://web.archive.org/web/20160303215310/http://www.mahina.com/leg04/leg6photos/thumbnails/14chu.jpg תמונה של הקתדרלה הראשונה שנבנתה במאטה אוטו]

== הערות שוליים ==

קטגוריה:ואליס ופוטונה
קטגוריה:אוקיאניה: ערי בירה
קליבלנד רבלס

קליבלנד רבלס (באנגלית: Cleveland Rebels) הייתה קבוצת כדורסל מהעיר קליבלנד, אוהיו, אשר שיחקה בליגת ה-BAA בעונת .

הקבוצה הוקמה בשנת 1946, כאחת מ-11 הקבוצות שהשתתפו בעונת הבכורה של ליגת ה-BAA. את עונתה היחידה סיימה במקום השלישי באזור המערבי עם מאזן ניצחונות 30-30, והודחה בסיבוב הראשון של פלייאוף ה-BAA מול ניו יורק ניקס, לה הפסידה בתוצאה 2-1.

השחקנים הבולטים בקבוצה היו הרכז פרנק באומהולץ שקלע 14.0 נקודות בממוצע למשחק ונבחר לחמישייה השנייה של העונה, והסנטר אד סדאוסקי שהוביל את קלעי הקבוצה עם 16.0 נקודות למשחק. בסיום אותה עונה התפרקה הקבוצה, יחד עם דטרויט פלקונס, טורונטו האסקיז ופיטסבורג איירונמן, ונערך "דראפט פיזור" במסגרתו נבחרו שחקני הקבוצות המפורקות על ידי יתר קבוצות הליגה.

בשנת 1970 חזרה ליגת ה-NBA לעיר קליבלנד, כשהוקמה קבוצת קליבלנד קאבלירס.

{| class="wikitable" style="text-align:center"
|-
! עונה || מאמן || ניצחונות || הפסדים || אחוז ניצחונות || פלייאוף
|-
| || דאץ' דנרט, רוי קליפורד || 30 || 30 || 50.0% || הפסד בסיבוב הראשון
|-
|}

==קישורים חיצוניים==

* [http://www.basketball-reference.com/teams/CLR/ דף המועדון] באתר Basketball-reference.com

==הערות שוליים==

קטגוריה:קבוצות כדורסל אמריקאיות
קטגוריה:קבוצות NBA שהתפרקו
קטגוריה:קליבלנד: מועדוני ספורט
דטרויט פלקונס

דטרויט פלקונס (באנגלית: Detroit Falcons) הייתה קבוצת כדורסל מהעיר דטרויט, מישיגן, אשר שיחקה בליגת ה-BAA בעונת .
== היסטוריה ==
הקבוצה הוקמה בשנת 1946, כאחת מ-11 הקבוצות שהשתתפו בעונת הבכורה של ליגת ה-BAA. את עונתה היחידה סיימה במקום הרביעי באזור המערבי עם מאזן ניצחונות שלילי 20-40, ונותרה מחוץ לפלייאוף ה-BAA.

השחקן הבולט בקבוצה היה הפאוור פורוורד סטן מייסק שסיים את העונה במקום הרביעי בטבלת קלעי הליגה, עם 14.9 נקודות בממוצע למשחק, ונבחר לחמישייה הראשונה של העונה. בסיום אותה עונה התפרקה הקבוצה, יחד עם קליבלנד רבלס, טורונטו האסקיז ופיטסבורג איירונמן, ונערך "דראפט פיזור" במסגרתו נבחרו שחקני הקבוצות המפורקות על ידי יתר קבוצות הליגה.

בעונת חזרה ליגת ה-NBA למישיגן, כאשר קבוצת "פורט ויין פיסטונס" העתיקה את מקומה לעיר דטרויט ושינתה את שמה לדטרויט פיסטונס.

{| class="wikitable" style="text-align:center"
|-
! עונה || מאמן || ניצחונות || הפסדים || אחוז ניצחונות || פלייאוף
|-
| || גלן קרטיס, פיליפ זקס || 20 || 40 || 33.3% || לא העפילה
|}

==קישורים חיצוניים==
* [http://www.basketball-reference.com/teams/DTF/ דף המועדון] באתר Basketball-reference.com

==הערות שוליים==

קטגוריה:קבוצות כדורסל אמריקאיות
קטגוריה:דטרויט: מועדוני ספורט
קטגוריה:קבוצות NBA שהתפרקו
קוסטא דחיותא

קוּסְטָא דְּחַיּוּתָא דְּלִבָּא (בתרגום מארמית: מידת החיים של הלב) או בקיצור קוסטא דחיותא, הוא ביטוי של מיסטיקה יהודית, המתאר חלק קטן של הנשמה, שנותרת בגוף בזמן השינה. רק בזכות חלק קטן זה של נשמה, האדם יכול להקיץ בבוקר משנתו.

מקור הביטוי בספר הזוהר, ולאחר מכן עבר התפתחות בתנועת החסידות להיבטים רחבים יותר, המקבילים בין השינה לבין מצבו הקשה של עם ישראל. היכולת של גוף האדם להקיץ מהשינה, והגאולה הצפויה לעם ישראל - תלויים ב"קוסטא דחיותא", שבמישור הלאומי הוא האמונה של עם ישראל.

==המקור בספר הזוהר==
הביטוי מופיע לראשונה בספר הזוהר

התפיסה המקובלת במיסטיקה היהודית היא שהנשמה היא מעין יחידה רוחנית בפני עצמה, ובשעת השינה מתנתקת מהגוף ומופקדת בידי האל, וחוזרת לגוף בסיום השינה. "קוסטא דחיותא דלבא" הוא מידת החיים המינימלית - חלק קטן מהנשמה, שבזכותה הגוף מתקיים בזמן השינה, למרות שרוב הנשמה נטשה אותו.

==בתנועת החסידות==
רבי אברהם יהושע השיל מאפטא (ה"אוהב ישראל") הרחיב את המשמעות מנשמה של אדם למושג השכינה. כשם שהנשמה יוצאת מגוף האדם בשינה, כך השכינה הסתלקה מהעולם בגלל ה"רשעים" שהקימו את מגדל בבל ואשר גרמו להמבול. כשם שלגוף נדרש "קוסטא דחיותא דלבא" כדי להתקיים בכל זאת בזמן השינה - כך מצוות שקיים יעקב, בהן מצוות יישוב הארץ הביאו ניצוצות קודש לעולם - וזה בבחינת "קוסטא דחיותא".

הרב שמחה בונים מפשיסחה מקביל בין החטאים לבין השינה (או המוות), וההתגברות על החטאים ויכולת להגיע לגאולה ולתחיית המתים
היא כמו התגברות על השינה - בזכות "קוסטא דחיותא" שיש לכל אדם בישראל.

רבי יהודה אריה ליב אלתר (ה"שפת אמת") התייחס לחודש ניסן שהוא "ראש חדשים" (שמות י"ב, ב'), הוא החודש שבו מתחדש העולם ובו התרחשו בריאת העולם ויציאת מצרים, ולכן חודש ניסן הוא בכוח שמאיר את כל חודשי השנה, כשם ש"קוסטא דחיותא" היא מקור החיים לגוף בשינה. לשם כך הוא משתמש בדמיון בין המלים "שנה" ו"שינה".

רבי ישראל הופשטיין מקוז'ניץ (המגיד מקוז'ניץ) מרחיב את הנושא לעם ישראל כולו. איך יעשה אלוהים נס גדול לרומם קרן ישראל מכל צרותיהם ? הגאולה ותחיית המתים יתקיימו בזכות "קוסטא דחיותא" לאומי של עם ישראל - שארית חיות שתהווה בסיס לתחיית העם, כשם שחזרת הנשמה לגוף בסוף השינה מתקיימת בזכות "קוסטא דחיותא" של הגוף.

האדמו"ר מסלונים רבי שלום נח ברזובסקי ("נתיבות שלום") מקביל בין גרעין הזרע שנמצא זמן רב באדמה, ומתחיל להירקב ובכל זאת יש בו "קוסטא
דחיותא", שבזכותו הוא מתחיל לצמוח. הזרע לא יכול לצמוח בלי הריקבון שקדם לצמיחה. בכל זאת - לא ריקבון מוחלט, כי אז לא יוותר יותר "קוסטא דחיותא" והזרע לא יצמח. כך גם עם ישראל במצרים היה במצב כמו הזרע הרקוב, ורק בזכות "קוסטא דחיותא" שנותרה בעם ישראל, היא האמונה - הם זכו להיגאל. כך גם גאולת המשיח תלויה באותה אמונה היא ה"קוסטא דחיותא" שיש בעם ישראל למרות מצבו הקשה.

==קישורים חיצוניים==
*[http://asif.co.il/?wpfb_filepage=קוסטא-דחיותא-דלבא-pdf אלקנה שרלו, 'קוסטא דחיותא דלבא' ביטוי מתפתח בתורת החסידות], באתר כתב העת אסיף 

קטגוריה:נשמה
קטגוריה:מיתולוגיה יהודית
קטגוריה:מילים וביטויים בארמית
סגונדה דיויסיון RFEF

סגונדה דיויסיון RFEF (בספרדית: Segunda División RFEF) היא ליגת הכדורגל הרביעית בחשיבותה בספרד, לאחר לה ליגה, לה ליגה 2 (סגונדה דיויסיון) ופרימרה דיויסיון RFEF. הליגה הוקמה בסיום עונת 2020/21 כתוצאה מהקמת ליגה שלישית חדשה, פרימרה דיויסיון RFEF שהחליפה את הליגה השלישית הקודמת, הסגונדה דיוויסיון ב' שהפכה לליגה הרביעית הנוכחית ושמה שונה ל-סגונדה דיויסיון RFEF. הליגה הרביעית הקודמת, הטרסרה דיוויסיון (בספרדית: Tercera División) הפכה לליגה החמישית ושמה שונה ל-Tercera División RFEF. הליגה כוללת כמה קבוצות מילואים של קבוצות מהליגות הגבוהות יותר.

== היסטוריה ==
הליגה הרביעית הקודמת, הטרסרה דיוויסיון הוקמה בתחילה כליגה השלישית במבנה הליגות בספרד לקראת עונת 1929/1930, עונה אחת לאחר תחילת הליגות בספרד. בעונתה הראשונה של הליגה, השתתפו 33 קבוצות שהתחלקו לשמונה בתים. האלופה בכל בית השתתפה במשחקי הפלייאוף, בהם זכתה הקבוצה דפורטיבו קאסטיון כאלופה הראשונה של הליגה כשניצחה 2-3 את הקבוצה CF ברקלדו. בשנת 1936, כאשר פרצה מלחמת האזרחים בספרד, הליגה, בדומה לשאר הליגות בספרד, בוטלה. אך כאשר שאר הליגות התחדשו, הטרסרה דיוויסיון שהייתה אז הדרג השלישי במבנה הליגות הספרדי, בוטלה, ובמקומה היו ליגות אזוריות. אולם, כעבור שנתיים בעונת 1942/1943 הליגה הוקמה מחדש. הליגה המשיכה לשמש כליגה השלישית בספרד עד עונת 1977/1978, כאשר הליגה השלישית הקודמת, הסגונדה ב' הוקמה.

ב-2020 פדרציית הכדורגל הספרדית המלכותית (ה-RFEF) הודיעה על הקמה של ליגה שלישית חדשה, הפרימרה דיויסיון RFEF שהחליפה בתום עונת 2020/21 את הליגה השלישית הקודמת הסגונדה דיוויסיון ב. בעקבות ההחלטה, שמה של הסגונדה דיוויסיון ב' שונה לסגונדה דיויסיון RFEF ובתום עונת 2020/21 הסגונדה דיויסיון RFEF הפכה לליגה הרביעית בחשיבותה. הליגה הרביעית הקודמת, הטרסרה דיוויסיון, הפכה לליגה החמישית בחשיבותה ושמה שונה לטרסרה דיוויסיון RFEF.

== ראו גם ==
* גביע המלך הספרדי
* הליגה הספרדית השלישית בכדורגל

== קישורים חיצוניים ==
* 

==הערות שוליים==

קטגוריה:ספרד: כדורגל
קטגוריה:ליגות כדורגל משניות באירופה
רואן מטרופול בסקט

רואן מטרופול בסקט (בצרפתית: Rouen Métropole Basket) היא קבוצת כדורסל מהעיר רואן שבצרפת המשחקת בליגה הצרפתית השנייה.

הקבוצה משתייכת למועדון SPO רואן שנוסד ב-1892. פעילות הכדורסל של המועדון החלה ב-1945 בשם SPO רואן בסקט. בעונת 2002/2003 העפילה הקבוצה לליגת המשנה ובעונת 2004/2005 העפילה לליגת העל הצרפתית. את עונת 2005/2006 סיימה הקבוצה במקום האחרון וירדה לליגת המשנה. בעונת 2007/2008 העפילה הקבוצה פעם נוספת לליגת העל, ולאחר שתי עונות ירדה שוב לליגת המשנה. 

ביולי 2011 התאגדה הקבוצה באופן נפרד מהמועדון ומאז פעולת במתכונתה הנוכחית. הקבוצה שבה לשחק בליגת הראשונה בעונת 2014/2015 לאחר שקיבלה הזמנה מההתאחדות הצרפתית בעקבות הרחבת הליגה ל-18 קבוצות. ביולי 2015 שינתה הקבוצה את שמה לשם הנוכחי. בעונת 2015/2016 סיימה במקום ה-17 וירדה לליגה השנייה.

==קישורים חיצוניים==

* 

קטגוריה:קבוצות כדורסל צרפתיות
קטגוריה:רואן
ברבי במפצח האגוזים

ברבי במפצח האגוזים הוא סרט אנימציה ממוחשבת משנת 2001. הוא הסרט הראשון בסדרת סרטי ברבי שנוצר באנימציה ממוחשבת. עלילת הסרט עובדה על פי ספרו של א.ת.א. הופמן, "מפצח האגוזים ומלך העכברים", ומוזיקה מהבלט "מפצח האגוזים" של צ'ייקובסקי.

==עלילה==
הסיפור מתחיל בחברה של ברבי, קלי המתקשה לבצע ריקוד בלט ובעלת פחד במה. ברבי מספרת לה סיפור כדי לעודד אותה. הסיפור עוסק בילדה בשם קלרה הגרה עם סבתה דרוסלמאייר, סבא ואחיה הצעיר טומי. בערב חג המולד דודתה אליזבת מבקרת אותה ונותנת לה במתנה מפצח אגוזים ואומרת לה שבתוכו נמצא הלב של הנסיך, בעוד קלרה ישנה, נכנסת רוח חיים במפצח האגוזים והוא יוצא לגרש את מלך העכברים המרושע שפלש לטרקלינה של קלרה. קלרה מתעוררת ומסייעת למפצח האגוזים, אך כישוף מרושע שהוטל עליה על ידי מלך העכברים גורם לגופה להצטמק. בסוף הסרט עלילת הסיפור חוזרת להתמקד בקלי והיא מבינה את החשיבות בכך שאסור לוותר ועליה להאמין בעצמה, והיא מבצעת את ריקוד בלט הפיות.

== קול ודיבוב הדמויות ==
{| class="wikitable"
|-
! דמות
! מדבב/ת בגרסה העברית
|-
| ברבי / קלרה || גני תמיר
|-
| מפצח האגוזים / הנסיך דרק || דן שצברג
|-
| אליזבת דרוסלמאייר / סבתא דרוסלמאייר / ינשופה || גיתית שובל
|-
| שלי || תום דרויאן
|-
| טומי || דני אבידן
|-
| רב-סרן מנתה || אריק עשת
|-
| המלך עכבר || זהר סדן
|}

==ראו גם==
*ברבי ושלושת המוסקטרים

==קישורים חיצוניים==

* 

קטגוריה:אגוז בתרבות
קטגוריה:סרטי 2001
קטגוריה:סרטי אנימציה ממוחשבת
קטגוריה:סרטי ברבי
קטגוריה:סרטים אמריקאיים
קטגוריה:סרטים באנגלית
קטגוריה:סרטים המבוססים על בובות אופנה
הילארי

הילרי בחבל הבסקים הצרפתי
הילרי (מבסקית: hil - מת, harri - אבן, בתרגום חופשי: "אסטלה" או "מצבה") הוא השם שניתן לאסטלה בצורת דיסק, המאפיינות קברים באזור ארץ הבסקים. המצבות הללו מעוצבות בצורת דיסק ופונות אל השמש. לעיתים הן מעוטרות בסמלים נוספים. בחפירות ארכאולוגיות נמצאו קברים כאלה במערב אירופה, ברוסיה, בסוריה ובארמניה, ולכן סביר להניח שצורת הקבורה הזאת הייתה קיימת בכל רחבי אירופה, אם כי נשתמרה במיוחד ברחבי ארץ הבסקים.

==קישורים חיצוניים==

קטגוריה:בסקים
קטגוריה:קבורה
אוריה פלדמן

__ללא_תוכן__

אוריה פלדמן (28 באפריל 1887 קַלַרַשׁ, אז בפלך בסרביה, האימפריה הרוסית, כיום במולדובה – 4 בספטמבר 1958, תל אביב). אגרונום, מראשוני המורים לטבע בארץ ישראל, סופר, עורך ומתרגם.

== קורות חייו ומעשיו ==
נולד לאלחנן ולחוה פלדמן. למד בחדר מסורתי ואצל המורים העבריים י' ל' מטמון-כהן (מייסד הגימנסיה העברית "הרצליה"), המחנך וחוקר הטבע פסח אוירבך והסופר ש' בן ציון, כמו כן למד בבית הספר המחוזי הרוסי בקישינב. השתלם בפוליטכניון בקייב ובמכון החקלאי של אוניברסיטת נאנסי בצרפת, שם הוסמך להנדסה חקלאית. בצד לימודיו היה פעיל בהסתדרות הציונית בקלרש, בקישינב, באודסה, בנובוסיליצה ובקייב וכן בנאנסי שבצרפת. היה ממייסדי צעירי ציון ושימש כנציג הארגון בנובוסיליצה לוועידת הלסינגפורס ב-1906.

עלה לארץ ישראל ב-1911 ועבד תחילה כמתמחה בתחנה לניסיונות חקלאיים של אהרן אהרנסון. ב-1913 החל בעבודתו כאגרונום באגודת "נטעים" שבהנהלת אהרן אייזנברג והתיישב ברחובות, ומשם עבר לגליל לניהול מרכז הנטיעות בחוות סג'רה. בשנות מלחמת העולם הראשונה לימד בבית הספר התיכון בפתח תקווה ובמקווה ישראל. בתום המלחמה נתמנה למורה ללימודי טבע בסמינר למורות ולגננות בתל אביב (כיום מכללת לוינסקי לחינוך) ונוסף על כך לימד בבתי הספר העממיים של עיריית תל אביב, תחילה בבית הספר תל נורדאו. לימד גם קורסים שיטתיים למבוגרים במדעי הטבע והחקלאות והרצה בנושאים אלה בפני מתעניינים מקרב הציבור הרחב.

160px
160px
בשנים 1922–1928 ערך את הירחון החקלאי "השדה" של המרכז החקלאי. ב-1932 ייסד את הירחון "הטבע והארץ" והמשיך בעריכתו ובהפקתו עד להפצצת חיל האוויר האיטלקי על תל אביב בספטמבר 1940, שבה נפצע וביתו ניזוק קשות. בשנים 1947–1954 חידש את הוצאת הירחון.

בבואו ארצה הצטרף פלדמן למפלגת הפועל הצעיר. היה חבר ועד התרבות של הסתדרות המורים וחבר ועד הסתדרות האגרונומים. היה ממייסדי ארגון המורים לטבע וחבר הוועד שלו במשך שנים רבות. כן היה חבר ועד החברה הארץ-ישראלית לבוטניקה וחבר הוועדות למונחי בוטניקה וזואולוגיה של ועד הלשון העברית.

נטמן בהר המנוחות. במותו ספד לו חברו אליעזר שמאלי: 

בתו, ברוריה פלדמן-מיוזם, הייתה פרופסור בפקולטה למדעי הטבע ב.

== כתביו ==
אוריה פלדמן חיבר ספרים בנושאי טבע וחקלאות, בהם הגִנה העירונית ("הוראות מעשיות לגִדול ירקות וצמחי-נוי בתנאי העיר"), מאה נִסיונות מחיי הצמח, מגדיר מקֻצר של צמחי ארץ-ישראל ("לעם ולבתי-הספר"), צמחי התנ"ך וצמחי המשנה ("תאורם הבוטאני וערכם הכלכלי בעבר ובהווה").

פרסם מאמרים רבים בכתבי עת שונים: ב"מולדת", ב"עתידות", ב"מסחר ותעשייה", ב"החינוך" של אגודת המורים בא"י, בהד החנוך של הסתדרות המורים, בהפועל הצעיר, ביומון הארץ, וכמובן – ב"השדה" וב"הטבע והארץ", שאותו ייסד, ערך, הביא לדפוס והפיץ. כמו כן תרגם ספרים ומאמרים מרוסית ומצרפתית.

== לקריאה נוספת ==
* אלכסנדר ברש, "אוריה פלדמן ז"ל", טבע וארץ, כרך א', חוברת א'–ב', ינואר 1959, עמ' 2–3

== קישורים חיצוניים ==
* 
* זאב ענר [https://docs.google.com/document/d/1EgrBvpJ_Dn1xxQalu5BmXlHOOAWcsIgFiRyrUEnFpT4/pub על אוריה פלדמן]
* 

== הערות שוליים ==

קטגוריה:בוגרי אוניברסיטת נאנסי
קטגוריה:חברי צעירי ציון
קטגוריה:חברי הפועל הצעיר
קטגוריה:אנשי העלייה השנייה
קטגוריה:אגרונומים ישראלים
קטגוריה:אנשי חינוך שוחרי השפה העברית ביישוב
קטגוריה:עורכי כתבי עת ישראלים
קטגוריה:בוטנאים ישראלים
קטגוריה:סגל מכללת לוינסקי לחינוך
קטגוריה:סגל בית הספר החקלאי מקוה ישראל
קטגוריה:יהודים הקבורים בהר המנוחות
קטגוריה:ישראלים שנולדו ב-1887
קטגוריה:ישראלים שנפטרו ב-1958
ליאווה

ליאווה (בפוטוניאנית : Leava) הוא כפר ומרכז מנהלי בוואליס ופוטונה, קולקטיב מעבר לים של צרפת. ליאווה נמצאת במערב האי פוטונה. בכפר ממוקם אחד משני הנמלים שיש בוואליס ופוטונה. נמל התעופה פוטונה פוינט ואל, נמל התעופה של פוטונה, נמצא עשרה קילומטרים מליאווה.

== דמוגרפיה ==
 
{| border="0" cellspacing="2" cellpadding="6" style="border:1px solid #AAAAAA;"
|- bgcolor="#AAAAFF"
!2013!!2008
!2003
!1996
!1990
|- bgcolor="#f7f9ff"
| align="center" |368
| align="center" |376
|480
|484
|468
|}

== הערות שוליים ==

קטגוריה:ואליס ופוטונה
קטגוריה:אוקיאניה: יישובים
קטגוריה:אוקיאניה: ערי נמל
בנדיקטה, נסיכת דנמרק

בנדיקטה, נסיכת דנמרק ובעלה הנסיך ריכרד

בנדיקטה, נסיכת דנמרק (דנית: Prinsesse Benedikte; נולדה ב-29 באפריל 1944) היא השנייה משלוש בנותיו של פרדריק התשיעי, מלך דנמרק, אחותה הצעירה של מרגרטה השנייה, מלכת דנמרק, ואחותה הגדולה של אנה מריה, מלכת יוון.

הנסיכה בנדיקטה נמצאת כרגע במקום ה -11 בסדר הירושה לכתר הדני<ref></ref>.

==ביוגרפיה==
בנדיקטה נולדה ב-29 באפריל 1944 בארמון אמליינבורג, לפרדריק, נסיך הכתר של דנמרק ולאינגריד, נסיכת שוודיה בתם של גוסטב השישי אדולף, מלך שוודיה ומרגרט, נסיכת קונוט. היא התחנכה בבית ספר פרטי ובילתה את חופשות הקיץ שלה בבית הקיץ הרשמי של משפחת המלוכה הדנית השוכן ביוטלנד ולמדה מספק שיעורים בבית ספר לאופנה ועיצוב בקופנהגן. בשנת 1962 היא הייתה שושבינה ביחד עם אחותה בחתונתם של חואן קרלוס הראשון, מלך ספרד וסופיה, מלכת ספרד.

ב-3 בפברואר 1968 היא התחתנה עם ריכרד, נסיך זיין-ויטגנשטיין-ברלבורג השישי, ממנו נולדו לה שלושה ילדים.

בנדיקטה ייצגה פעמים רבות את אחותה באירועים של בית המלוכה. היא מכהנת כיושבת-ראש פדרציית תנועות הנוער בדנמרק, ומעורבת גם בתחום הרכיבה.

== פעילותה בתנועת הצופים ==
הנסיכה בנדיקטה מעורבת מאוד בתנועת הצופים של דנמרק וגם בפעילות בינלאומית של תנועת הצופים. כשהייתה ילדה, הוקם שבט צופים מיוחד על מנת לאפשר לה להשתתף בפעילות התנועה. היום מעורבותה היא בעיקר ברמה הארגונית: בנדיקטה היא יושבת הראש של המועצה המשותפת של הצופות הבנות בדנמרק (Pigespejdernes Fællesråd Danmark). היא גם הפטרון של ארגון De grønne pigespejdere (תנועת הצופות הירוקות של YWCA) ושל ארגון הצופים והצופות הדני (Det Danske Spejderkorps). בנוסף, היא משמשת בתור הפטרון של "אחוות אוליב באדן פאוול", ארגון עולמי התומך באגודת המדריכות והצופות העולמית<ref></ref><ref></ref>.

בשנת 2007 בנדיקטה זכתה בפרס של כבוד מאת ארגון בוגרי תנועת הצופים של St George<ref></ref>.

==משפחתה==
ב-3 בפברואר 1968 היא התחתנה עם ריכרד, נסיך זיין-ויטגנשטיין-ברלבורג השישי, ממנו נולדו לה שלושה ילדים:
* גוסטב, נסיך זיין-ויטגנשטיין-ברלבורג השביעי (נולד ב-1969)
* אלכסנדרה, נסיכת זיין-ויטגנשטיין-ברלבורג (נולדה ב-1970), התחתנה עם הרוזן ג'פרסון פון פפייל אונד קליין-אלגוט
* נטלי, נסיכת זיין-ויטגנשטיין-ברלבורג (נולדה ב-1975), התחתנה עם אלכסנדר ג'ונסמן

==אילן יוחסין==

==קישורים חיצוניים==

== הערות שוליים ==

קטגוריה:ילידות 1944
קטגוריה:ילידי 1944
קטגוריה:בית שלזוויג-הולשטיין-זונדרבורג-גליקסבורג
קטגוריה:נסיכות דניות
קטגוריה:תנועת הצופים
קטגוריה:מקבלי עיטור מסדר ההצטיינות של הרפובליקה של איטליה
עיסא מאנדי

עיסא מאנדי (בערבית: عيسى ماندي; בצרפתית: Aïssa Mandi; נולד ב-22 באוקטובר 1991 בשאלון-אן-שמפאן שבצרפת) הוא כדורגלן אלג'יראי המשחק בעמדת המגן הימני בקבוצת ויאריאל מליגת העל הספרדית ובנבחרת אלג'יריה.

== קריירת מועדונים ==
מאנדי נולד בשאלון-אן-שמפאן שבצרפת וגדל במחלקת הנוער של סטאד ריימס, בה החל לשחק בגיל 8. ב-20 באוגוסט 2010 ערך מאנדי את הופעת הבכורה שלו בקבוצה הבוגרת של המועדון, כששיחק 80 דקות בהפסד 1–2 ללה הבר במסגרת המחזור הרביעי בליגת המשנה הצרפתית.

לקראת עונת עבר מאנדי לריאל בטיס מליגת העל הספרדית.

ב-16 ביוני 2021 חתם מאנדי לארבע שנים בויאריאל.

ב-11 באוגוסט ערך הופעת בכורה במשחק הסופר קאפ האירופי נגד צ'לסי, משחק אותו הפסידה ויאריאל בדו-קרב פנדלים, כאשר מאנדי מחמיץ את אחד מהפנדלים של קבוצתו. ב-12 בדצמבר 2021 כבש שער בכורה בניצחון 0–2 על ראיו ואיקאנו.

נכון ל־26 בספטמבר 2023 מדורג מאנדי במקום ה-6 בין השחקנים האלג'יראים מכל הזמנים, במספר ההופעות באחת מן הליגות הבכירות באירופה (316 הופעות).

== קריירה בינלאומית ==
בדומה לרבים משחקני נבחרת הכדורגל של אלג'יריה, מאנדי (כאזרח צרפתי) היה רשאי לשחק בנבחרת צרפת, אך בחר לשחק בנבחרת אלג'יריה. ב-5 במרץ 2014 ערך את הופעת הבכורה שלו בנבחרת, כששיחק 90 דקות בניצחון 0–2 על נבחרת סלובניה במשחק ידידות. הוא היה חלק מסגל נבחרת אלג'יריה למונדיאל 2014 ולגביע אפריקה לאומות 2015. ב-29 במרץ 2016 הבקיע מאנדי את שער הבכורה שלו בנבחרת, שער בדקה ה-62 בתיקו 3-3 נגד נבחרת אתיופיה במסגרת מוקדמות גביע אפריקה לאומות 2017.

נכלל בסגל נבחרת אלג'יריה לטורניר גביע אפריקה לאומות 2023.

== קישורים חיצוניים ==

==הערות שוליים==

קטגוריה:כדורגלנים אלג'יראים
קטגוריה:מגני כדורגל אלג'יראים
קטגוריה:כדורגלני סטאד ריימס
קטגוריה:כדורגלני ריאל בטיס
קטגוריה:כדורגלני נבחרת אלג'יריה
קטגוריה:כדורגלני מונדיאל 2014
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני ויאריאל
קטגוריה:אלג'יראים שנולדו ב-1991
אליק ובליק

אליק ובליק זו סדרת תוכניות לילדים בנושא המדע והתרבות המשודרת בערוץ הופ!.

==רקע==
התוכנית מונחה על ידי בובות, שהם חייזרים ששמם אליק ובליק, בתחילה העיניים שלהם היו קטנות ושחורות אבל בשנים האחרונות עברו חידוש, בכל תוכנית אליק ובליק חוקרים בנושא המדע והתרבות ולפעמים הם טועים כאשר בני האדם מסבירים להם, כמו למשל בתוכנית החידון של הופ (אשר התחיל כחידון לחג הפסח, שנקרא "פסח מי יודע") עם חן חגי הם מתבלבלים ולא חכמים, ובחידון של הופ עם פרופסור גאוני (עזרא דגן) אליק לא חכם במיוחד, וביוצאים לטייל בארץ ישראל הם מבקשים את עזרתו של גבע איש הטבע שיסביר דבר קשה הקשור לישראל.

==הדמויות==
* אליק (אבי יקיר) - חייזר ורוד, אחיו של בליק, לא חכם במיוחד.
* בליק (ג'יל בן דוד) - חייזר כתום עם סנטר גדול, אחיו של אליק, לפעמים חכם ולפעמים לא למרות הטיפשות של אליק.

==משפחתם של אליק ובליק==
משפחתם של אליק ובליק מוזכרים מפעם לפעם ולא מופיעים בסדרות, במשחק "עץ המשפחה של אליק ובליק" מופיעים תמונות שלהם.
* בתיה ואלחנן - אמא ואבא של אליק ובליק.
* דוד בום ודודה בלומה - הדודים של אליק ובליק ואחיהם של בתיה, במשחק הסלט החלומי הדוד בום גר בצפון.
* בומבה ואלקה - ההורים של בתיה וסבא וסבתא של אליק ובליק.
* אלי וברכה - ההורים של אלחנן וסבא וסבתא של אליק ובליק.

==תוכניות בהשתתפותם==
* תוכנית התחקירים של אליק ובליק
* החידון של הופ!
* יוצאים לטייל בארץ ישראל

==קישורים חיצוניים==
* 
==הערות שוליים==

קטגוריה:תוכניות טלוויזיה ישראליות
קטגוריה:סדרות ערוץ הופ!
קטגוריה:חינוך לגיל הרך
קטגוריה:סדרות טלוויזיה ישראליות שעלו לשידור בשנות ה-2000
קטגוריה:סדרות טלוויזיה ישראליות בכיכובן של בובות
קטגוריה:סדרות ילדים של ברוש הפקות
אליפות העולם בכדורסל 1959

אליפות העולם בכדורסל 1959 היא אליפות העולם השלישית שנערכה על ידי פיב"א. האליפות נערכה בצ'ילה בין התאריכים 16 בינואר ל-31 בינואר 1959 וכללה 13 נבחרות.

ארגון הטורניר לווה בבעיות רבות. במקור התחרות הייתה צריכה להתקיים בשנת 1958 באצטדיון סגור חדש, אך בשל בעיות בבנייתו התחרות נדחתה. עם זאת, גם ב-1959 לא הסתיימה בניית המתקן, והטורניר הועבר ל שהכיל 16,000 מקומות.

 יוצגה על ידי נבחרת חיל האוויר של ארצות הברית.

 סירבה להתייצב למשחק נגד , מה שעלה לה בהורדה למקום החמישי. במידה והמשחק היה מתקיים, וברית המועצות הייתה מנצחת, היא הייתה זוכה בטורניר על חשבון .

==שיטת המשחקים==
בתחרות בנוסף למארחת והאלופה האולימפית ואלופת העולם המכהנת , השתתפו בטורניר שתי נבחרות מאליפויות אמריקה הדרומית ( ו) ואירופה ( ו) ושבע נבחרות נוספות שהוזמנו על ידי פיב"א (, , , , , ו).

הקבוצות חולקו לשלושה בתים בני ארבע נבחרות על אחד בשלב המוקדם. שתי הראשונות מכל בית העפילו לסיבוב הגמר שנערך בשיטת ליגה בת סיבוב אחד. צ'ילה העפילה לשלב הגמר ישירות.

==שלב הבתים==
===בית א'===
משחקי הבית נערכו בקונספסיון.

=== בית ב' ===
משחקי הבית נערכו בטמוקו.

===בית ג'===
משחקי הבית נערכו באנטופגסטה.

== שלב הגמר ==
{| style=border-collapse:collapse border=1 cellspacing=0 cellpadding=5
|- align=center bgcolor=#efefef
!
!מדינה
!משחקים
!ניצחונות
!הפסדים
!סלים
!הפרש
!נקודות
|-bgcolor=gold
|align=right|1.||||6||5||1||382-472||90+||12
|-bgcolor=silver
|align=right|1.||||6||4||2||378-370||8-||10
|-bgcolor=cc9966
|align=right|3.||||6||2||4||444-393||51-||8
|-
|align=right|4.||||6||4||2||350-315||35-||8
|-
|align=right|5.||||6||1||5||471-397||74-||7
|-
|align=right|6.||||6||5||1||264-365||101+||11
|-
|align=right|7.||||6||2||4||338-315||23-||8
|}

משחקי הבית נערכו בסנטיאגו דה צ'ילה.

{| style=border-collapse:collapse border=1 cellspacing=0 cellpadding=5
|- align=center bgcolor=#efefef
!תאריך
!מדינה
!תוצאה
!מדינה
|-
|20 בינואר||||86–85||
|-
|21 בינואר||||85–55||
|-
|21 בינואר||||58–63||
|-
|22 בינואר||||94–76||
|-
|22 בינואר||||83–71||
|-
|23 בינואר||||62–53||
|-
|23 בינואר||||54–53||
|-
|26 בינואר||||69–85||
|-
|27 בינואר||||78–58||
|-
|27 בינואר||||81–65||
|-
|27 בינואר||||49–75||
|-
|28 בינואר||||99–71||
|-
|28 בינואר||||37–61||
|-
|29 בינואר||||70–62||
|-
|29 בינואר||||55–64||
|-
|30 בינואר||||ניצחון טכני||
|-
|30 בינואר||||81–67||
|-
|31 בינואר||||ניצחון טכני||
|-
|31 בינואר||||73–49||
|}

==הדירוג הסופי==
{| class="wikitable"
|-
! מקום !!width=200px| קבוצה !!תוצאה
|- bgcolor=gold
! 1
|||7–2
|- bgcolor=silver
! 2
|||7–2
|- bgcolor=cc9966
! 3
|||2–4
|-
! 4
|||4–5
|-
! 5
|||3–6
|-
! 6
|||7–2
|-
! 7
|||5–4
|-
! 8
|||4–2
|-
! 9
|||2–4
|-
! 10
|||3–3
|-
! 11
|||1–5
|-
! 12
|||3–3
|-
! 13
|||0–6
|}

===חמישיית הטורניר===
{| class="wikitable"
|-
! גארד
! סנטר
! פורוורד
|-
|
 חואן ויסנס 
 אטנס אטנסוב 
|valign=top|
 יאניס קרומינש 
|
 אמורי פסוס 
 ולמיר מרקש 
|}

==קישורים חיצוניים==
* [http://www.linguasport.com/baloncesto/internacional/mundial/1959_SANTIAGO.htm נתוני התחרות]

1959
קטגוריה:תחרויות כדורסל ב-1959
קטגוריה:תחרויות ספורט בצ'ילה
סעידי נטיבזונקיזה

סעידי נטיבזונקיזה (בצרפתית: Saidi Ntibazonkiza, נולד ב-1 במאי 1987) הוא כדורגלן עבר בורונדי ששיחק בעמדת קשר הכנף.

== קריירת מועדונים ==
נטיבזונקיזה נולד בבוג'ומבורה שבבורונדי. הוא החל לשחק בויטאל'או המקומית, ובשנת 2005 הגיע להולנד כמבקש מקלט. עם הגעתו להולנד החל להתאמן בקבוצת ניימכן, שהחתימה אותו לאחר שראתה את הפוטנציאל העצום הקיים בו. ב-18 בנובמבר 2006 ערך נטיבזונקיזה את הופעת הבכורה שלו בליגת העל ההולנדית במשחק נגד ספרטה רוטרדם. ב-9 ביולי 2010 חתם בקרקוביה קרקוב מליגת העל הפולנית, בה שיחק במשך 4 עונות, עד שעבר לאחאיסר בלדייספור מליגת העל הטורקית. הוא שוחרר מהמועדון לאחר חצי עונה, ולאחר חצי עונה נוספת ללא קבוצה חתם בקן.

ב-10 בפברואר 2017 חתם בקייסר מליגת העל הקזחית.

== קריירה בינלאומית ==
ב-9 באוקטובר 2010 ערך נטיבזונקיזה את הופעת הבכורה שלו בנבחרת בורונדי, כששיחק 90 דקות בהפסד 1-0 לנבחרת חוף השנהב במסגרת מוקדמות גביע אפריקה לאומות 2012.

== קישורים חיצוניים ==

קטגוריה:כדורגלנים בורונדים
קטגוריה:קשרי כדורגל בורונדים
קטגוריה:כדורגלני ניימכן
קטגוריה:כדורגלני קרקוביה קרקוב
קטגוריה:כדורגלני אקהיסארספור
קטגוריה:כדורגלני קן
קטגוריה:כדורגלני נבחרת בורונדי
קטגוריה:בורונדים שנולדו ב-1987